ועדת העבודה, הרווחה והבריאות, כנסת 23, פרוטוקול מספר 89, 2020-11-04 10:45

חיים כץ: בוקר טוב.

חיים כץ: יום רביעי בשבוע.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: הצעת צו עובדים זרים (נגיף הקורונה החדש – הוראת שעה – תיקון מס' 21) (הארכת תוקף הוראת שעה).

חיים כץ: צר לי שבתקופה שהממשלה לא כל-כך עובדת והמשרדים לא כל-כך מתפקדים, מביאים את הצו לוועדה יום לפני שהוא פג תוקף.

חיים כץ: אני יודע שאני רוצה להעלות בוועדת החוקה של הליכוד איזה נושא, אני מעלה אותה שבוע מראש כדי שכולם יראו ויגיבו.

חיים כץ: לא יכול להיות כזה דבר.

חיים כץ: אם לא היינו בקורונה ולא הייתי רוצה, מן הדין היה שלא יהיה דיון כי אין לכם יותר מדי עומס.

חיים כץ: העסק לא עובד, אז למה לחכות עד היום האחרון?

חיים כץ: למה לחכות עד הדקה האחרונה?

חיים כץ: למה לא לדון בזה בצורה מסודרת?

חיים כץ: למה לא לראות, למה ככה בלמרוח?

חיים כץ: כי אתם עסוקים מדי?

חיים כץ: כי יש הרבה מבודדים?

חיים כץ: כי לא באים הרבה לעבודה, כי מה?

קריאה: אני אשמח להתייחס.

חיים כץ: מה יש לך להתייחס?

חיים כץ: זה שהיה צריך להיות פה לפני 10 ימים – כל מה שתגידי, מיותר.

קריאה: אני רק אסביר את המורכבות.

חיים כץ: אל תסבירי כי איך אמא שלי אמרה?

חיים כץ: מי שמסביר – נכשל.

חיים כץ: אם היית מביאה את זה לפני 10 ימים לא היית צריכה להסביר כלום.

חיים כץ: היית מביאה, היינו עושים דיון, לא הייתי פותח בפתיח הזה.

חיים כץ: זה לא עובד.

חיים כץ: בשביל זה צריך להגיד את מה שעידן אמר – בואו לבחירות.

חיים כץ: אם העסק לא עובד, צריך ללכת לבחירות.

עידן רול: מתי אמרתי את זה?

חיים כץ: מה, לא אמרת את זה לפני שעה?

עידן רול: לא, אבל אני מאמץ את זה, אני אומר את זה עכשיו: העסק לא עובד, בואו לבחירות אבל לא אמרתי את זה לפני שעה.

חיים כץ: אני לא יודע למה היה נדמה לי שאמרת את זה.

עידן רול: אנחנו בהסכמה, חזרנו לשביל ההסכמה – העסק לא עובד, הממשלה לא עובדת, המאבקים של - -

חיים כץ: גם הכנסת לא עובדת.

עידן רול: כפועל יוצא של הממשלה.

חיים כץ: גם כחול לבן לא עובדת.

עידן רול: אני מיש עתיד, לא מכחול לבן.

עידן רול: אני מסכים אתך שכחול לבן לא עובדת.

חיים כץ: גם יש עתיד לא עובד.

חיים כץ: אף אחד לא עובד, כולם.

חיים כץ: העסק לא עובד, הכנסת לא עובדת, אפילו אתה לא יושב במליאה.

חיים כץ: אתה יושב במליאה או למעלה?

חיים כץ: אז אתה לא יושב במליאה, אתה יושב בקהל.

עידן רול: אני גם לא אוהב את זה, אם אתה כבר מעלה את זה.

חיים כץ: כן, נכון, גם אני לא אוהב שאתה יושב בקהל.

חיים כץ: אני חושב שיש לו מה לתרום במליאה.

אוסאמה סעדי: כבוד היושב-ראש, אני מסכים עם כל מילה שאמרת בנושא הזה.

אוסאמה סעדי: לא רק התקנות הנוכחיות גם התקנות הקודמות באותו עניין, הביאו את זה למליאה באותו ערב אחרון.

אוסאמה סעדי: לולא היינו צריכים להישאר עד שעות הלילה הקטנות, זה לא היה נכנס לתוקף והנה, היועצת המשפטית מהנהנת.

אוסאמה סעדי: ..

חיים כץ: כי נדמה להם, לשרים, שהכנסת היא לא הרגולטור שלהם אלא הם חותמות הגומי שלה.

חיים כץ: ככה נדמה להם אבל.

חיים כץ: ..

אוסאמה סעדי: מכיוון שמדובר בנושא חשוב מאוד – תנאי לינה, ביטוח בריאות לעובדים פלסטינים שעובדים ולנים בישראל, אין מה לעשות, אנחנו...

חיים כץ: אה, אתה תומך?

חיים כץ: אני ועידן מתנגדים.

אוסאמה סעדי: אז אני אגייס.

חיים כץ: תעשה גיוס.

חיים כץ: תקריאי בבקשה.

נעה בן שבת: "צו עובדים זרים (נגיף הקורונה החדש – הוראת שעה – תיקון מס' 21) (הארכת תוקף הוראת שעה), התשפ"א-2020 בתוקף סמכותי לפי סעיף 2 לחוק עובדים זרים (נגיף הקורונה החדש – הוראת שעה – תיקון מס' 21), התש"ף

נעה בן שבת: -2020 (להלן החוק), ובאישור ועדת העבודה, הרווחה והבריאות של הכנסת, אני מצווה לאמור: הארכת תוקף 1.

נעה בן שבת: התקופה האמורה בסעיף 1 לחוק מוארכת בשלושה חודשים עד יום כ"ג בשבט הוראת שעה התשפ"א (5 בפברואר 2021) או עד תום תקופת ההכרזה על מצב חירום בשל נגיף הקורונה לפי חוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020, לפי המוקדם.

נעה בן שבת: "

חיים כץ: יש בעיה כזאת כי התחלואה בשטחים עלתה בצורה דרמטית, ואנחנו לא רוצים להעלות את התחלואה בארץ וגם זה לא רציני שכל אחד שיעבור משם לפה יישאר 14 יום בבידוד ויחזור מיד לבידוד שם וכן הלאה וכן הלאה.

אוסאמה סעדי: אבל שאלתי למה עד ה-5 בפברואר?

חיים כץ: כי אנחנו מקווים שהקורונה - - - אני רוצה לראות אותך עוד פעם פה.

נעה בן שבת: יש לנו אפשרות להארכה של שלושה חודשים, והחוק הקיים הוא עד ה-5.

חיים כץ: ולכן, כשאת הולכת למשרד - -

אוסאמה סעדי: עשית את העבודה מבלי להגיד אף מילה ואנחנו מצביעים.

חיים כץ: תגידי שזו פעם אחרונה שכל מה שמגיע ממשרד העבודה ולא מגיע במועד – עובר פה.

חיים כץ: תשאלי את משרד המשפטים – כל תקנות שלא הגישו, לא עולות פה יותר.

חיים כץ: שום דבר, גם שלא קשור, כי תתייחסו בכבוד לכנסת, תביאו את הדרישות שלכם בזמן.

חיים כץ: אני עובר להצבעה.

חיים כץ: מי בעד התקנות ירים את ידו?

חיים כץ: בעד – הרוב

חיים כץ: נמנעים – אין

חיים כץ: כל חברי הכנסת שנמצאים פה ולא הלכו למליאה כי הנושא של עובדים חשוב להם, תמכו והצביעו והתקנות אושרו.

חיים כץ: תודה רבה.

חיים כץ: הישיבה נעולה.